Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 3875

5. REPÜLŐTÉRI FIGYELMEZTETÉSEKRE VONATKOZÓ ELŐÍRÁSOK 5.1 Repülőtéri figyelmeztetések formátuma és terjesztése 5.1.1 A repülőtéri figyelmeztetéseket az A6-2 táblázatban közölt mintának megfelelően kell kiadni, ahol az üzemeltetők vagy repülőtéri szolgáltatók igénylik, és az azokra vonatkozó helyi megállapodásnak megfelelően kell szétosztani. 5.1.2 Az A6-2 táblázatban lévő mintában a vonatkozó sorszámnak meg kell felelnie a repülőtérre a szóbanforgó napon 0001 UTC-től kiadott repülőtéri figyelmeztetések számának 5.1.3 Ajánlás – Az A6-2 táblázatban közölt mintának megfelelően, repülőtéri figyelmeztetéseket az alábbi jelenségek közül valamelyiknek vagy többnek a megjelenésével, vagy várható megjelenésével kapcsolatban kell kiadni. – trópusi ciklon (akkor, ha a repülőtéren a 10 perces közepes talajszél sebesség 63 km/h-ra vagy ennél nagyobbra várható) – zivatar – jégeső – hó (beleértve a várható vagy észlelt hó felgyülemlést) – ónos csapadék – dér vagy zúzmara – homokvihar – porvihar – felkavart homok vagy por – erős talajszél és széllökések – szélroham – fagy – vulkanikus hamu – cunami – egyéb jelenségek helyi megállapodás szerint. 5.1.4 Ajánlás. – Az A6-2 táblázatban lévő mintában felsorolt rövidítéseket kiegészítő szöveg használatát minimálisra kell korlátozni. A kiegészítő szöveget rövidített köznyelven kell kiadni, ICAO által jóváhagyott rövidítéseket, valamint numerikus értékeket használva. Ha ICAO által jóváhagyott rövidítések nem állnak rendelkezésre, angol köznyelvű szöveget kell használni. 5.2 Mennyiségi kritériumok repülőtéri figyelmeztetésekhez Ajánlás – Ha mennyiségi kritériumok szükségesek repülőtéri figyelmeztetések kibocsátásához, például a várható maximális szélsebesség vagy a várható lehulló teljes hómennyiség, a kritériumokat a meteorológiai iroda és a figyelmeztetések felhasználói közötti megállapodásban kell rögzíteni.

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes